Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 142/11/4404	Nové Zámky, 10.3.2014
EEČ : 2-33-29-2014

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 29.12.2011, spisová značka 1 Pv 142/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 09.11.2010 v čase od 11.15 hodine do 11.55 hodiny v meste Šumperk, v Českej republike, po predchádzajúcej dohode a spoločným konaním s obvinenými  XXXXX a XXXXX, počas jazdy motorovým vozidlom  Škoda Octavia, modrej farby EČ GA 627 ČR, sa pokúsili vylákať od poškodeného XXXXX, XXXXX finančnú čiastku vo výške 15.000 Korún českých pod zámienkou, že počas dopravnej nehody došlo k zraneniu ich  príbuzného a uvedenú čiastku potrebujú na operáciu, na to poškodený vyrozumel o tomto svojho zaťa XXXXX, XXXXX a požiadal ho o pomoc pri výbere finančnej hotovosti, keď sa o tom obvinení dozvedeli, od svojho zámeru upustili a odišli na neznáme miesto, pričom k výberu finančnej hotovosti nedošlo. 

Uznesením prokurátora Okresnej prokuratúry Nové Zámky zo dňa 29.12.2011, spisová značka 1 Pv 142/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením prokurátorky Okresnej prokuratúry Nové Zámky            spisovej značky 1 Pv 142/11-31 zo dňa 29.12.2011, ktoré nadobudlo právoplatnosť dňa 17.01.2012, bolo podľa § 216 odsek 1 Trestného poriadku podmienečne zastavené  trestné  stíhanie proti obvinenej  XXXXX, narodenej XXXXX XXXXX XXXXX, pre prečin podvodu  spolupáchateľstvom podľa § 20 Trestného zákona k § 221 odsek 1,  Trestného zákona  v štádiu pokusu podľa § 14 odsek 1  Trestného zákona, ktorého  sa dopustila na tom skutkovom základe, že dňa 09.11.2010 v čase od 11.15 hodine do 11.55 hodiny v meste Šumperk, v Českej republike, po predchádzajúcej dohode a spoločným konaním s obvinenými  XXXXX a XXXXX, počas jazdy motorovým vozidlom  Škoda Octavia, modrej farby XXXXX, sa pokúsili vylákať od poškodeného XXXXX, XXXXX finančnú čiastku vo výške 15.000 Korún českých pod zámienkou, že počas dopravnej nehody došlo k zraneniu ich  príbuzného a uvedenú čiastku potrebujú na operáciu, na to poškodený vyrozumel o tomto svojho zaťa XXXXX, XXXXX a požiadal ho o pomoc pri výbere finančnej hotovosti, keď sa o tom obvinení dozvedeli, od svojho zámeru upustili a odišli na neznáme miesto, pričom k výberu finančnej hotovosti nedošlo. 
	
       Súčasne podľa § 216 odsek 2 Trestného poriadku bola obvinenej určená skúšobná doba  v trvaní 2 roky, ktorá začala plynúť dňom právoplatnosti uznesenia, t. j. 17.01.2012 a uplynula dňom 17.01.2014.

	Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Po uplynutí skúšobnej doby podmienečného zastavenia trestného stíhania boli vyžiadané listinné doklady za účelom zistenia, či obvinená XXXXX  splnila všetky zákonné podmienky na osvedčenie sa.

	Z vyžiadaných listinných dokladov vyplýva, že obvinená XXXXX  sa v skúšobnej dobe podmienečného zastavenia trestného stíhania nedopustila žiadnej trestnej činnosti ani priestupku.

      Vzhľadom na vyššie uvedené skutočnosti som zistila, že  obvinená XXXXX    splnila všetky zákonné podmienky pre postup podľa § 217 odsek 1 Trestného poriadku, a preto som rozhodla, že sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Hausleitnerová
prokurátorka